রুবির যখন পালা এলো, তাকে খুব বিষণ্ন দেখাচ্ছিল। মেশিনে অতিরিক্ত সুতা কাটার ফলে জামাল একবার বকেও গেল। এরপর আর ও মেশিন থেকে মাথা তোলেনি। দুপুরের খেয়ে ও টয়লেটে গেল, বেরিয়ে এলো নতুন শাড়ি পড়ে, চুল বেণী করে ফিতা দিয়ে বাঁধা। দুলাল গেইটে এসে যখন রুবিকে দেখল ওর চোখে-মুখে কড়কড়ে নোটের মতো ঝিলিক খেলে গেল। রুবি দুলালকে কিছু একটা বলে, দুলাল তা শুনে হাসতে থাকে। জেসমিন ওদের দুজনকে একসঙ্গে হাত ধরে হাসতে দেখে; রুবির বুক দুলালের পাঁজরে ধাক্কা খায় হাসির চাপে।